Document ID: /roh_data/filtered/fineweb-2-filterrobots_roh.jsonl.gz/34057

Envers Radiotelevisiun Svizra Rumantscha ha il president communal Patric Vincenz explitgà ils motivs, pertge ch'ils investiders pretendan questa contribuziun. La raschun saja ch’il bogn planisà saja public. Ed uschia giavischian ils investiders, che la vischnanca sa participeschia vi dals custs d’investiziun da quest bogn.
En tut vegnan investids 106 milliuns en il project che cumpiglia sper il bogn era in hotel da 3 stailas ed 8 chasas cun abitaziuns economisadas. Cunquai ch'il bogn vegn ad esser deficitars, preveda Savognin era ina contribuziun annuala da 400’000 francs. Davart quella sto lura la nova vischnanca fusiunada Surses decider pli tard.